Modul
Tartalom
Index 🔎︎

# Dokumentum nyelvének kiválasztása

A dokumentumhoz választott nyelv meghatározza a helyesírás-ellenőrzéshez, szinonimaszótárhoz és elválasztáshoz használt szótárt, a használt tizedes- és ezreselválasztókat, valamint az alapértelmezett pénzformátumot.

- A választott nyelv lesz érvényes az egész dokumentumra.

- A dokumentumon belül minden bekezdésstílusra külön nyelvet alkalmazhat. Ennek prioritása van a teljes dokumentum nyelve fölött.

- Egy bekezdésben kijelölt szövegdarabhoz hozzárendelhet egy nyelvet akár közvetlen formázással, akár egy karakterstílussal. Ennek a hozzárendelésnek elsőbbsége van a bekezdésstílussal és a dokumentum nyelvével szemben.

## Az egész dokumentum nyelvének kiválasztása

1. Válassza a LibreOffice - Beállítások az Eszközök - Beállítások
   menüparancsot. Menjen a Nyelvi beállítások - Nyelvek panelre.

2. A Dokumentumok alapértelmezett nyelve alatt válassza ki az összes újonnan létrehozott dokumentum nyelvét. Ha bejelöli a Csak az aktuális dokumentumhoz lehetőséget, akkor a választás csak az aktuális dokumentumra lesz érvényes. Zárja be a párbeszédablakot az OK gombbal.

## Egy bekezdésstílus nyelvének megadása

1. Helyezze a kurzort arra a bekezdésre, amelynek a bekezdésstílusát szerkeszteni akarja.

2. Nyissa meg a helyi menüt, és válassza ki a Bekezdésstílus szerkesztése lehetőséget. Ez megnyitja a Bekezdésstílus párbeszédablakot.

3. Válassza a Betűkészlet fület.

4. Válassza ki a Nyelvet, és kattintson az OK gombra.

   Minden, ezzel a bekezdésstílussal formázott bekezdésnek ez lesz a választott nyelve.

## Nyelv közvetlen alkalmazása a kijelölt szövegre

1. Jelölje ki a szövegrészt, amelyre a nyelvet alkalmazni akarja.

2. Válassza a Formátum - Karakter menüparancsot. Ez megnyitja a Karakter párbeszédablakot.

3. Válassza a Betűkészlet fület.

4. Válassza ki a Nyelvet, és kattintson az OK gombra.

A LibreOffice Calc programban válassza a Formátum - Cellák menüparancsot, és folytassa ennek megfelelően.

## Nyelv kiválasztása egy karakterstílushoz

1. Open the Styles window and click on the Character Styles icon.

2. Kattintson annak a karakterstílusnak a nevére, amelyre más nyelvet kíván alkalmazni.

3. Then open the context menu in the Styles window and select Modify. This opens the Character Style dialog.

4. Válassza a Betűkészlet fület.

5. Válassza ki a Nyelvet, és kattintson az OK gombra.

   Most már alkalmazhatja a karakterstílust a kijelölt szövegre.

## További szövegnyelvek hozzáadása

1. A szótárak kiterjesztések formájában állnak rendelkezésre és így telepíthetők. Válassza az Eszközök - Nyelv - További szótárak letöltése menüparancsot a szótárak honlapjának megnyitásához az alapértelmezett webböngészőben.

2. Válasszon ki egy szótárat a leírások listájából. Kattintson a szótárleírás címsorára a letöltéshez.

3. A következő oldalon kattintson a Get It ikonra a szótárkiterjesztés letöltéséhez. Jegyezze meg, hogy a böngésző hova mentette a fájlt. Töltsön le további szótárakat, ha szeretne.

4. A LibreOffice-ban válassza az Eszközök - Kiterjesztéskezelő menüparancsot, majd kattintson a Hozzáadás gombra a letöltött kiterjesztés telepítéséhez.

5. A kiterjesztések telepítése után zárja be a LibreOffice programot (a gyorsindítót is), és indítsa újra.

## A felhasználói felület nyelvének beállítása

A LibreOffice szoftver szokásos telepítése esetén a felhasználói felület az Ön által választott nyelvet használja.

A legtöbb felhasználó az amerikai angol verziót tölti le, amely angol nyelvű menüparancsokkal és angol nyelvű Súgóval rendelkezik. Ha azt szeretné, hogy a menük (és a Súgó) egy másik nyelven jelenjen meg, akkor tegye a következőket.

1. Válassza a LibreOffice - Beállítások az Eszközök - Beállítások
   - Nyelvi beállítások - Nyelvek lehetőséget.

2. Válasszon egy másik nyelvet a Felhasználói felület listáról.

3. Kattintson az OK gombra és indítsa újra a LibreOffice szoftvert.

4. Ha a listán nincs jelen a kívánt nyelv, akkor lásd a "További felhasználóifelület-nyelvek hozzáadása" részt.

## További felhasználóifelület-nyelvek hozzáadása

1. Zárja be a LibreOffice szoftvert (ha engedélyezte, zárja be a gyorsindítót is).

2. Futtassa a LibreOffice telepítőjét, válassza a Módosítás lehetőséget, majd a További nyelvek a felhasználói felülethez csoportból válassza ki a telepítendő nyelvet.

If you use LibreOffice packages maintained by your Linux distribution, follow the steps below.

1. Zárja be a LibreOffice szoftvert (ha engedélyezte, zárja be a gyorsindítót is).

2. Nyissa meg a csomagkezelőt, keressen rá a LibreOffice nyelvi csomagjaira, majd telepítse a kívánt nyelveket.

Ha a LibreOffice csomagjait a LibreOffice weboldaláról töltötte le, válassza az alábbi lépéseket.

1. Nyissa meg a webböngészőt, és írja be a http://www.libreoffice.org/download/ címet.

2. Válassza ki és töltse le az Ön LibreOffice szoftververziójához való nyelvi csomagot.

3. Zárja be a LibreOffice szoftvert (ha engedélyezte, zárja be a gyorsindítót is).

4. Telepítse a nyelvi csomagot. Bontsa ki a tar.gz fájlt, és telepítse a csomagokat a platformjára jellemző szokásos gyakorlatnak megfelelően.

1. Nyissa meg a webböngészőt, és írja be a http://www.libreoffice.org/download/ címet.

2. Válassza ki és töltse le az Ön LibreOffice szoftververziójához való nyelvi csomagot.

3. Zárja be a LibreOffice szoftvert (ha engedélyezte, zárja be a gyorsindítót is).

4. Telepítse a nyelvi csomagot a dmg-fájlra való dupla kattintással.

Kapcsolódó témakörök

LibreOffice - Beállítások Eszközök - Beállítások
- Nyelvi beállítások - Nyelvek

Formátum - Karakter- Betűkészlet